24POR-169

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Klima Aldaketari eta Energia Trantsizioari buruzko martxoaren 22ko 4/2022 Foru Legea 2022ko apirilaren 1eko NAOn argitaratu zen. Lehen xedapen gehigarrian, Nafarroako Energia-trantsizioaren Agentzia arautzen du:

*"Foru lege honek indarra hartu eta sei hilabeteko epean, Nafarroako Gobernuak foru-lege proiektu bat igorriko dio Nafarroako Parlamentuari, Nafarroako Energia-trantsizioaren Agentzia, foru sektore publiko instituzionalean sartua, arautzekoa. Bertan zehaztuko dira, besteak beste, haren nortasun juridikoa, entitate hori eratuz erdietsi nahi diren helburuak, eta esleitzen zaizkion eginkizunak".*

Bi urte luze joan dira legea argitaratu zenetik, eta Gobernuak ez du xedapen gehigarrian ezarritakoa bete:

Nafarroako Gobernuak noiz igorriko du Nafarroako Parlamentura Nafarroako Energia-trantsizioaren Agentzia arautzeko lege-proiektua?

Iruñean, 2024ko apirilaren 21ean

Foru parlamentaria: Laura Aznal Sagasti